
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1007 


10 Αυγούστου 2000 


ΑΠΟΦΑΣΕΙ Σ 

Αριθ. 4437 

Θέση σε ισχύ του Κανονισμού Λειτουργίας του Βρεφονη¬ 
πιακού Σταθμού της Βουλής των Ελλήνων. 

Ο ΠΡΟΕΔΡΟΣΤΗΣ ΒΟΥΛΗΣ 

Έχοντας υπόψη: 

1. Τις διατάξεις των άρθρων 1, 91 και 94, του Κανονι¬ 
σμού της Βουλής (Μέρος Β'- ΦΕΚ51/Α/97), 

2. Την 3976/3145/27.9.1999 απόφασή μας «Συγκρότηση 
επιτροπής για τη σύνταξη σχεδίου ειδικού Κανονισμού 
λειτουργίας του Κέντρου Προσχολικής Αγωγής - Βρεφο¬ 
νηπιακού Σταθμού της Βουλής των Ελλήνων», αποφασί¬ 
ζουμε: 

Θέτουμε σε ισχύ τον Κανονισμό λειτουργίας του Βρε¬ 
φονηπιακού Σταθμού της Βουλής των Ελλήνων, ο οποίος 
έχει ως ακολούθως: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΒΡΕΦΟΝΗΠΙΑΚΟΥ 
ΣΤΑΘΜΟΥ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Άρθρο 1 

Σύσταση - Σκοπός 

1. Στη Βουλή των Ελλήνων συνιστάται, Βρεφονηπιακός 
Σταθμός, σε ειδικές για το σκοπό αυτό, εγκαταστάσεις. 

2. Ο Βρεφονηπιακός Σταθμός αποτελεί οργανική μονά¬ 
δα της Βουλής, επιπέδου Τμήματος και υπάγεται στη Γε¬ 
νική Διεύθυνση Διοικητικής Υποστήριξης. 

3.0 Βρεφονηπιακός Σταθμός είναι ΧΩΡΟΣ ΑΓΩΓΗΣ για 
τα παιδιά προσχολικής ηλικίας, των υπαλλήλων της Βου¬ 
λής, των Βουλευτών και άλλων κατηγοριών εργαζομένων, 
που θα ορίζονται, κατά περίπτωση, με αποφάσεις του 
Προέδρου της Βουλής, αναλόγως με τις δυνατότητες. 

4. Σκοπός του Βρεφονηπιακού Σταθμού της Βουλής 
των Ελλήνων είναι η καθημερινή φύλαξη, φροντίδα, ημε¬ 
ρήσια διατροφή, διαπαιδαγώγηση και ψυχαγωγία νηπίων 
και βρεφών, η πολύπλευρη νοητική, συναισθηματική, κοι¬ 
νωνική, ψυχοσωματική ανάπτυξη των παιδιών και η προ- 
παρασκευή τους για τη φυσική μετάβαση τους από την οι¬ 
κογενειακή ζωή στο σχολικό περιβάλλον. 

Άρθρο 2 

Δικαιώματα των παιδιών του Βρεφονηπιακού Σταθμού 
της Βουλής των Ελλήνων 

1. Στο Βρεφονηπιακό Σταθμό της Βουλής των Ελλήνων, 


γίνονται σεβαστά και τηρούνται τα Δικαιώματα του Παιδι¬ 
ού, σύμφωνα με την Ελληνική Νομοθεσία, το σχετικό χάρ¬ 
τη του Ο.Η.Ε., τις διεθνείς συμβάσεις και τις οδηγίες της 
Ε.Ε. 

2. Μέσα προσέγγισης των παιδιών πρέπει να είναι: 
α. η αγάπη, 

β. η εμπιστοσύνη και η αποδοχή, 
γ. ο διάλογος και η επεξήγηση. 

3. Το περιβάλλον του Βρεφονηπιακού Σταθμού πρέπει 
να τηρεί: 

α. τους κανόνες υγιεινής, 

β. τους κανόνες ασφάλειας, 

γ. τη σύγχρονη παιδαγωγική δεοντολογία. 

4. Η όλη ατμόσφαιρα στο Βρεφονηπιακό Σταθμό πρέπει 
να είναι ευχάριστη, ήρεμη, συνεργατική και να χαρακτη¬ 
ρίζεται από σχέσεις αλληλοσεβασμού μεταξύ: 

α. του προσωπικού , 
β. του προσωπικού και των παιδιών, 
γ. των παιδιών μεταξύ τους, 
δ. του προσωπικού και των γονιών. 

Άρθρο 3 
Πόροι 

Οι δαπάνες του Βρεφονηπιακού Σταθμού καλύπτονται 
από τον Προϋπολογισμό της Βουλής. 

Άρθρο 4 

Διοίκηση - Οργάνωση - Προσωπικό 

1. Στο Βρεφονηπιακό Σταθμό ορίζεται, με απόφαση 
του Προέδρου της Βουλής, τριμελής Επιτροπή, αρμόδια 
για την εγγραφή και διαγραφή των παιδιών, καθώς και 
για άλλες αρμοδιότητες που θα τις εκχωρεί ο Πρόεδρος 
της Βουλής με αποφάσεις του. Η επιτροπή αποτελείται 
από: 

α. τον Προϊστάμενο της Γενικής Διεύθυνσης Διοικητι¬ 
κής Υποστήριξης και, όταν απουσιάζει, κωλύεται ή δεν 
υπάρχει, από τον Προϊστάμενο της Διεύθυνσης Ανθρώπι¬ 
νου Δυναμικού, με αναπληρωτή του τον Προϊστάμενο της 
Δ/νσης Οικονομικών Υποθέσεων, 
β. ένα μόνιμο ιατρό της Βουλής, με αναπληρωτή του 
ομοίως ιατρό της Βουλής και 
γ. τον Προϊστάμενο του Βρεφονηπιακού Σταθμού. 

Ο Προϊστάμενος του Βρεφονηπιακού Σταθμού ορίζεται 
ή αντικαθίσταται με απόφαση του Προέδρου της Βουλής, 
κατ’ ανάλογη εφαρμογή του άρθρου 76 παρ. 7 του Κανο¬ 
νισμού της Βουλής (Μέρος Β'). 























13594 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Η οργανική δύναμη (δυναμικότητα) του Βρεφονηπια¬ 
κού Σταθμού της Βουλής των Ελλήνων ορίζεται ως εξής: 

α) Δύο (2) θέσεις παιδαγωγών (νηπιαγωγών, βρεφονη¬ 
πιοκόμων) και μία (1)θέση βοηθού, ανάτμήμα. 

β) Μία (1) θέση διαχειριστή, 

γ) Μία (1) θέση βοηθού μάγειρα, 

δ) Μία (1) θέση τραπεζοκόμου, 

ε) Δύο (2) θέσεις προσωπικού καθαριότητας - βοηθητι¬ 
κών εργασιών. 

Το προσωπικό πέρα από τα καθήκοντα της θέσης του 
εκτελεί στη διάρκεια του ωραρίου του και έργο που ανά¬ 
λογα με τις ανάγκες του Σταθμού αναθέτει σε αυτό ο 
Προϊστάμενος του. 

3. Η οργανική δύναμη (δυναμικότητα) επανεξετάζεται 
και επαναπροσδιορίζεται (αυξάνεται ή μειώνεται) με απο¬ 
φάσεις του Προέδρου της Βουλής ανάλογα με τις λει¬ 
τουργικές ανάγκες του Σταθμού. Ο ετήσιος επαναπροσ¬ 
διορισμός της δυναμικότητας του Βρεφονηπιακού Σταθ¬ 
μού γίνεται βάσει των συνθηκών λειτουργίας του, των 
προβλεπόμενων κενών στο προσωπικό (άδειες κύησης, 
γονικές, άνευ αποδοχών κλπ) και σε πλήρη εναρμονισμό 
με το άρθρο 4 του παρόντος Κανονισμού. 

4. Με αποφάσεις του Προέδρου της Βουλής μπορεί να 
υποστηρίζεται ο Βρεφονηπιακός Σταθμός από παιδοψυ- 
χολόγο, παιδίατρο, κοινωνικό λειτουργό και άλλες ειδικό¬ 
τητες. Οι υποχρεώσεις των συνεργατών αυτών θα ορίζο¬ 
νται αναλόγως με τις σχετικές συμβάσεις. 

5. Τα βρέφη και τα νήπια που φιλοξενούνται στο Βρε¬ 
φονηπιακό Σταθμό κατανέμονται σε τμήματα, ως εξής: 

- Μέχρι δώδεκα (12) βρέφη από 8 έως 18 μηνών και 

- από 18 μηνών έως 2,5 ετών και 

- μέχρι είκοσι πέντε (25) νήπια από 2,5 έως 3,5 ετών και 

- από 3,5 έως την εγγραφή τους στο δημοτικό σχολείο. 

6. Οι θέσεις του παρόντος μπορεί να καλύπτονται είτε 
με τοποθέτηση από το ήδη υπάρχον προσωπικό της Βου¬ 
λής, είτε με απόσπαση υπαλλήλωντου Δημοσίου, Οργα¬ 
νισμών Τοπικής Αυτοδιοίκησης, Ν.Π.Δ.Δ., Δημοσίων Επι¬ 
χειρήσεων, Τραπεζών και Επιχειρήσεων που απολαμβά¬ 
νουν ειδικά προνόμια ή κρατική επιχορήγηση ή που 
έχουν τύχει παραχώρησης, είτε με προσωπικό με σύμβα¬ 
ση ιδιωτικού δικαίου ορισμένου χρόνου, η διάρκεια της 
οποίας και οι λοιποί όροι καθορίζονται κάθε φορά με τη 
σχετική απόφαση του Προέδρου της Βουλής. Για την 
απόσπαση εφαρμόζονται αναλόγως οι διατάξεις του άρ¬ 
θρου 75 παρ. 4 του Κανονισμού της Βουλής (Μέρος Β'). 
Ειδικώς για την άρση της απόσπασης δεν ισχύει το τε¬ 
λευταίο εδάφιο της παραγράφου 4 του άρθρου 75, η 
οποία γίνεται αποκλειστικά για την περίπτωση αυτή μό¬ 
νον ύστερα από απόφαση του Προέδρου της Βουλής. Οι 
διατάξεις του άρθρου 17 του Ν. 2527/97, όπως συμπλη¬ 
ρώθηκαν, δεν εφαρμόζονται και στην προκειμένη περί¬ 
πτωση. Σε κάθε περίπτωση το προσωπικό της παραγρά¬ 
φου αυτής διάγει τέσσερις μήνες δοκιμαστική υπηρεσία 
και σε περίπτωση ακαταλληλότητας διακόπτεται η τοπο¬ 
θέτηση ή η απόσπαση και λύεται η σύμβαση με απόφαση 
του Προέδρου της Βουλής, ύστερα από γνώμη της Επι¬ 
τροπής του άρθρου 4, παρ. 1, δίχως να οφείλονται αποζη¬ 
μιώσεις ή μισθοί υπερημερίας. 

Άρθρο 5 

Εγγραφή βρεφών και νηπίων 

1. Στο Βρεφονηπιακό Σταθμό γίνονται δεκτά παιδιά ηλι¬ 
κίας έξι (6) μηνών στο τέλος της περιόδου των εγγραφών, 


μέχρι της υποχρεωτικής από το νόμο εγγραφής τους στο 
δημοτικό σχολείο. 

Στα Βρεφικά τμήματα γίνονται δεκτά παιδιά ηλικίας 
οκτώ (8) μηνών έως 2,5 ετών και στα νηπιακά τμήματα γί¬ 
νονται δεκτά παιδιά ηλικίας 2,5 ετών έως την εγγραφή 
τους στο δημοτικό σχολείο. 

2. Η εγγραφή των βρεφών και νηπίων διενεργείται με 
βάση τα παρακάτω καθορισμένα κριτήρια κατ’ απόλυτη 
ιεράρχηση: 

α. παιδιά υπαλλήλων της Βουλής, 

β. παιδιά Βουλευτών και 

γ. παιδιά άλλων κατηγοριών εργαζομένων, εφόσον 
υπάρχει δυνατότητα θέσεων, και με όρους και διαδικασία 
που θα ορίζονται με αποφάσεις του Προέδρου της Βου¬ 
λής. 

3. Την επιλογή και εγγραφή των παιδιών διενεργεί η τρι¬ 
μελής Επιτροπή που αναφέρεται στο άρθρο 4 του παρό¬ 
ντος Κανονισμού, βάσει των κριτηρίωντου άρθρου 1 παρ. 
3 και των αποφάσεων που προβλέπονται στο άρθρο 10 
αυτού. 

4. Οι αιτήσεις εγγραφής και επανεγγραφής υποβάλλο¬ 
νται στο Βρεφονηπιακό Σταθμό από 1 Ιουνίου έως 30 Ιου¬ 
νίου κάθε έτους. Κατ’ εξαίρεση, είναι δυνατή η εγγραφή 
και ενδιάμεσα του έτους, εφόσον οι συνθήκες το επιτρέ¬ 
πουν. 

Η συνεδρίαση της επιτροπής και η επιλογή των παιδιών 
γίνεται το πρώτο δεκαπενθήμερο του Ιουλίου κάθε έτους. 

Ενστάσεις γίνονται δεκτές στο Βρεφονηπιακό Σταθμό, 
το δεύτερο δεκαπενθήμερο του Ιουλίου κάθε έτους. 

Οι ενστάσεις εξετάζονται από τον Γενικό Γραμματέα 
της Βουλής και εγκρίνονται ή απορρίπτονται με απόφαση 
του, μέχρι τέλος Αυγούστου του αντίστοιχου έτους. 

Άρθρο 6 

Ιατρική παρακολούθηση 

Τα βρέφη και τα νήπια εξετάζονται τουλάχιστον μία φο¬ 
ρά το μήνα από τους παιδίατρο, παιδοψυχολόγο και κοι¬ 
νωνικό λειτουργό και μετά από προετοιμασία ψυχολογική 
εκ μέρους των παιδαγωγών. 

Άρθρο 7 

Διατροφή Βρεφών - Νηπίων και Προσωπικού 

1. Τα χορηγούμενα από το Βρεφονηπιακό Σταθμό είδη 
διατροφής προμηθεύονται από εξωτερικό τροφοδότη 
ύστερα από σχετική ανάθεση και συγγραφή υποχρεώσεων. 

2. Όλα τα βρέφη - νήπια και το προσωπικό δικαιούνται 
δωρεάν διατροφής τις εργάσιμες ημέρες. 

3. Η σίτιση του προσωπικού δεν θεωρείται παροχή προς 
αυτό, αλλά αποβλέπει στην εξυπηρέτηση της ομαλής λει¬ 
τουργίας του Βρεφονηπιακού Σταθμού. 

Άρθρο 8 

Ιματισμός 

1. Στο προσωπικό του Βρεφονηπιακού Σταθμού μπορεί 
να χορηγούνται κάθε χρόνο, με απόφαση του Προέδρου 
της Βουλής, δύο ενδυμασίες εργασίας, δηλαδή μία χει¬ 
μερινή και μία καλοκαιρινή. 

Οι ενδυμασίες αυτές χρησιμοποιούνται στη διάρκεια 
της εργασίας και παραμένουν στο Βρεφονηπιακό Σταθμό. 

2. Σε έκτακτες περιπτώσεις, μπορεί να χορηγούνται με 
αποφάσεις του Προέδρου της Βουλής επί πλέον των πα¬ 
ραπάνω στολών. 

3. Σε ειδικές εκδηλώσεις, που οργανώνει ο Βρεφονη¬ 
πιακός Σταθμός, μπορεί να χορηγούνται ενδυμασίες στα 

παιδιά μετά από απόφαση του Προέδρου της Βουλής, οι 
οποίες παραμένουν στο Βρεφονηπιακό Σταθμό για μελ¬ 
λοντική χρήση. 

Άρθρο 9 

Έκθεση ετήσιας λειτουργίας 

Με τη λήξη της ετήσιας λειτουργίας του Βρεφονηπια¬ 
κού Σταθμού, συντάσσεται από τον Προϊστάμενο του 
Σταθμού έκθεση για το έτος που πέρασε, η οποία και υπο¬ 
βάλλεται στον Πρόεδρο της Βουλής. 

Άρθρο 10 

Εξουσιοδοτικές διατάξεις 

1. Με αποφάσεις του Γενικού Γραμματέα της Βουλής 
και μετά από εισήγηση της τριμελούς επιτροπής του άρ¬ 
θρου 4 του παρόντος Κανονισμού, καθορίζεται κάθε λε¬ 
πτομέρεια για: 

α. το σκοπό καιτη φιλοσοφία του Βρεφονηπιακού Σταθ¬ 
μού, 

β. το παιδαγωγικό πρόγραμμα, τα θέματα και τις παιδα¬ 
γωγικές αρχές, 

γ. το ωράριο και τις ημέρες λειτουργίας του Σταθμού, 

δ. τα ειδικά καθήκοντα, τις υποχρεώσεις, το ωράριο και 
τη σίτιση του προσωπικού, 

ε. τα δικαιολογητικά, τις προϋποθέσεις, τα κριτήρια και 
τους όρους εγγραφής και διαγραφής των βρεφών και νη¬ 
πίων, 

στ. τη διατροφή και το ποσοτολόγιο των βρεφών και νη¬ 
πίων, 

ζ. το καθημερινό διάγραμμα του ωρολογίου προγράμ¬ 
ματος των βρεφών, και νηπίων, 


η. τον τύπο και την ποιότητα των ειδών ιματισμού του 
προσωπικού και 

θ. τα βιβλία διοίκησης, διαχείρισης και υλικού, καθώς 
και για τη διατήρηση του υλικού και το κλείσιμο των βι¬ 
βλίων. 

Άρθρο 11 

Μεταβατικές Διατάξεις 

1. Κατά την πρώτη εφαρμογή του παρόντος γίνονται 
δεκτά στο Βρεφονηπιακό Σταθμό άλατα βρέφη και νήπια 
των υπαλλήλων της Βουλής και των Βουλευτών, εφόσον 
υποβληθεί αίτηση εντός δέκα πέντε (15) ημερών από τη 
δημοσίευση του στην Εφημερίδα της Κυβερνήσεως. Η 
εγγραφή θα είναι προσωρινή μέχρις ότου επιληφθείτων 
αιτήσεων η Επιτροπή του άρθρου 4 του παρόντος καιορι- 
στικοποιήσει τις εγγραφές, σύμφωνα με όσα ορίζονται 
στο άρθρο 5 αυτού. 

2. Μέχρι την έκδοση της κατά το άρθρο 10 απόφασης 
για το ωράριο και τις ημέρες λειτουργίας, ο Βρεφονηπια¬ 
κός Σταθμός θα είναι ανοικτός από Δευτέρα έως και Πα¬ 
ρασκευή και από ώρα 8.00 έως 15.00. 

Άρθρο 12 

Ακροτελεύτια διάταξη 

Η ισχύς των διατάξεων του παρόντος Κανονισμού αρχί¬ 
ζει απάτη δημοσίευση του στην Εφημερίδα της Κυβερνή¬ 
σεως. 

Αθήνα, 9 Αυγούστου 2000 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 




13596 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ.ςτ 
Θ-ΓΠ3Μ: ννθβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































